《和张宪长赠吴都宪致仕诗》
明代·徐贯

报国丹心尚未酬，忽闻优诏许归休。一樽绿酒长亭暮，三径黄花老圃秋。

明月有情还我共，浮云无计为君留。扁舟浩荡乾坤里，笑濯尘缨万里流。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。